  Виталий Пронин Удмуртиын коронавирусэн висисьёслэн лыдзы будэ. 2-тӥ тулыспалэ гинэ 1 сюрс 451 адями черлаз. Висисьёслы дырыз дыръя юрттэт сётон понна больницаос арняяз 7 нунал ужаны кутскизы. Коронавиурслэн «омикрон» штамменыз черламъёс капчигес висе ке но, соослы дунтэк эмъюм сётӥськыны кулэ. Со понна бюджетысь 312 миллион манет пала висъямын. Шаерамы 107 сюрс пала мурт дунтэк эмъюм басьтӥз ни. Улосэн кивалтонъя центр юалляськон ортчытӥз, тодӥз, шаерамы улӥсьёс пӧлысь тросэз тодо, ковидэн висьыны кутскемзы бере, соослы дунтэк эмъюм сётыны кулэ шуыса. - Коронавируслэсь эмъюм вань висисьёслы сётӥське, - вераз Тазалыкез утёнъя министрлэн воштӥсез Марина Петренко, - соосты поликлинакосын врачъёс сётъяло яке коркась корка ветлӥсь бригадаос. Эмъюм басьтон понна висисьлэн ПЦР-тестэз возьматыны кулэ, солэн коронавирус шуыса. Удмуртиысь Тазалыкез утёнъя министерстволэн ивортэмезъя, али шаерамы эмъюм тырмыт на: складъёсын 500 сюрс пала упаковка вань, со 96 сюрс пациентлы окмыны кулэ. УД Теги: коронавирус эмъюм  